ব্র্যাডলি কুপার

ব্র্যাডলি চার্লস কুপার (ইংরেজি: Bradley Charles Cooper; জন্ম: ৫ জানুয়ারি, ১৯৭৫) হলেন একজন মার্কিন অভিনেতা। তিন বছর তিনি ছিলেন বিশ্বের সর্বোচ্চ পারিশ্রমিক-প্রাপ্ত অভিনেতাদের অন্যতম। এছাড়া চারটি অ্যাকাডেমি পুরস্কার, দু’টি বিএএফটিএ পুরস্কার ও দু’টি গোল্ডেন গ্লোব পুরস্কারের মনোনয়ন সহ বিভিন্ন সম্মাননাতেও ভূষিত হয়েছেন কুপার। তিনি দু’বার ফোর্বস সেলিব্রিটি ১০০ এবং ২০১৫ সালে টাইম পত্রিকার বিশ্বের ১০০ জন সর্বাধিক প্রভাবশালী ব্যক্তির তালিকাভুক্ত হয়।

২০০০ সালে নিউ ইয়র্ক সিটির আর্ট স্টুডিওয় এমএফএ পাঠক্রমে ভর্তি হন কুপার। ১৯৯৯ সালে সেক্স অ্যান্ড দ্য সিটি টেলিভিশন ধারাবাহিকে এক অতিথি শিল্পী হিসেবে অভিনয়ের মাধ্যমে তাঁর কর্মজীবনের সূচনা ঘটে। দু’ বছর পরে মুক্তিপ্রাপ্ত ওয়েট হট আমেরিকান সামার ছিল তার অভিনীত প্রথম চলচ্চিত্র। এলিয়াস (২০০১-২০০৬) নামে এক স্পাই-অ্যাকশন টেলিভিশন ধারাবাহিকে উইল ট্রিপিনের চরিত্রে অভিনয়ের মাধ্যমে তিনি বিশেষ পরিচিতি ও স্বীকৃতি অর্জন করেন। ওয়েডিং ক্র্যাশার (২০০৫) নামে এক কমেডি চলচ্চিত্রে একটি চরিত্রাভিনেতা হিসেবেও তিনি সীমিত সাফল্য অর্জন করেছিলেন। ২০০৯ সালে দ্য হ্যাংওভার ছবিতে অভিনয় করে তিনি প্রথম উল্লেখযোগ্য সাফল্য অর্জন করেন। এই কমেডি ছবিটি বাণিজ্যিকভাবেও সাফল্য অর্জন করে এবং সেই কারণে ২০১১ ও ২০১৩ সালে ছবিটির দু’টি সিক্যোয়েলও মুক্তি পায়।

থ্রিলার লিমিটলেস (২০১১) ছবিতে এক সংগ্রামরত লেখকের ভূমিকায় এবং ক্রাইম ড্রামা দ্য প্লেস বিয়ন্ড দ্য পাইনস (২০১২) ছবিতে এক নবাগত অনভিজ্ঞ পুলিশ অফিসারের ভূমিকায় কুপারের অভিনয় সমালোচকদের বিশেষ প্রশংসা অর্জন করে। রোম্যান্টিক কমেডি-ড্রামা সিলভার লাইনিংস প্লেবুক (২০১২), ব্ল্যাক কমেডি ক্রাইম ছবি আমেরিকান হাসল (২০১৩) ও বায়োপিক আমেরিকান স্নিপার-এ (২০১৪) অভিনয়ের মাধ্যমে তিনি বৃহত্তর সাফল্য অর্জন করেন। এই তিনটি ছবিতে অভিনয় করে তিনটি চারটি অ্যাকাদেমি পুরস্কারের জন্য মনোনীত হয়েছিলেন—শ্রেষ্ঠ অভিনেতা বিভাগে দু’টি, শ্রেষ্ঠ চরিত্রাভিনেতা বিভাগে একটি ও শ্রেষ্ঠ চলচ্চিত্র বিভাগে একটি। কুপার হলেন পরপর তিন বছর একটি অ্যাকাডেমি পুরস্কার-প্রাপ্ত দশম অভিনেতা। ২০১৪ সালে ব্রডওয়ে থিয়েটারের পুনঃপ্রযোজনায় মঞ্চায়িত দি এলিফ্যান্ট ম্যান নাটকে জোসেফ মেরিকের ভূমিকায় অভিনয় করে কুপার নাটকে শ্রেষ্ঠ অভিনেতা বিভাগে একটি টনি পুরস্কারের জন্য মনোনীত হন।

প্রথম জীবন
১৯৭৫ সালের ৫ জানুয়ারি ফিলাডেলফিয়ায় ব্র্যাডলি কুপার জন্মগ্রহণ করেন। তাঁর ছেলেবেলা কেটেছিল নিকটবর্তী জেনকিনটাউন ও রিডাল কমিউনিটিতে। কুপারের মা গ্লোরিয়া কুপার (প্রাকবিবাহ নাম গ্লোরিয়া ক্যাম্পানো) স্থানীয় এনবিসি অ্যাফিলিয়েটের হয়ে কাজ করতেন। বাবা চার্লস কুপার মেরিল লিঞ্চের স্টকব্রোকার হিসেবে কাজ করতেন। ২০১১ সালের জানুয়ারি মাসে তাঁর মৃত্যু ঘটে। তিনি ছিলেন আইরিশ বংশোদ্ভূত। অন্যদিকে গ্লোরিয়ার পূর্বপুরুষেরা ছিলেন ইতালীয় (অ্যাব্রুজো ও নেপলসের অধিবাসী)। ব্র্যাডলি কুপারের এক দিদিও বর্তমান। তাঁর নাম হলি। ব্র্যাডলি কুপার রোমান ক্যাথলিক শিক্ষায় বড়ো হয়েছিলেন। জন্মের অনতিবিলম্বেই তিনি কানে কোলেস্টেটোমায় আক্রান্ত হন এবং ছেলেবেলায় ডাইভিং শিখতে শুরু করেই নিজের কানের পর্দা ফাটিয়ে ফেলেন।

কর্মজীবন

১৯৯৯-২০০৮

২০০৯–২০১৩

২০১৪-বর্তমান

ব্যক্তিগত জীবন

অভিনীত চলচ্চিত্রের তালিকা

চলচ্চিত্র

টেলিভিশন

মঞ্চ

পাদটীকা

তথ্যসূত্র

বহিঃসংযোগ

১৯৭৫-এ জন্ম
২০শ শতাব্দীর মার্কিন অভিনেতা
২১শ শতাব্দীর মার্কিন অভিনেতা
ফিলাডেলফিয়ার অভিনেতা
মার্কিন চলচ্চিত্র অভিনেতা
মার্কিন চলচ্চিত্র প্রযোজক
মার্কিন মঞ্চ অভিনেতা
মার্কিন টেলিভিশন অভিনেতা
আইরিশ বংশোদ্ভূত মার্কিন ব্যক্তিত্ব
ইতালীয় বংশোদ্ভূত মার্কিন ব্যক্তিত্ব
জর্জটাউন বিশ্ববিদ্যালয়ের প্রাক্তনী
জীবিত ব্যক্তি
ক্যাম্পেনিয়ান বংশোদ্ভূত ব্যক্তিত্ব
দ্য নিউ স্কুলের প্রাক্তনী
মন্টেগোমারি কাউন্টি, পেনসিলভানিয়ার ব্যক্তিত্ব
ভিলানোভা বিশ্ববিদ্যালয়ের প্রাক্তনী
জর্জটাউন হোয়াস অ্যাথলেট
ইতালীয় বংশোদ্ভূত অভিনেতা
জার্মানটাউন অ্যাকাডেমির প্রাক্তনী
শ্রেষ্ঠ মৌলিক সঙ্গীত বিভাগে বাফটা পুরস্কার বিজয়ী
অ্যাক্টর্স স্টুডিওর অভিনয়শিল্পী
২১শ শতাব্দীর মার্কিন চিত্রনাট্যকার
মার্কিন চলচ্চিত্র পরিচালক
মার্কিন পুরুষ চিত্রনাট্যকার
মার্কিন কণ্ঠাভিনেতা
মার্কিন টেলিভিশন প্রযোজক
পেনসিলভেনিয়ার চলচ্চিত্র পরিচালক
গ্র্যামি পুরস্কার বিজয়ী
দ্য নিউ স্কুলের প্রাক্তন শিক্ষার্থী
ইতালীয় বংশোদ্ভূত মার্কিন ব্যক্তি
আইরিশ বংশোদ্ভূত মার্কিন ব্যক্তি